ఈ.వీ.కే.ఎస్. ఇళంగోవన్

ఈ.వీ.కే.ఎస్‌. ఇళంగోవన్‌  తమిళనాడు రాష్ట్రానికి చెందిన రాజకీయ నాయకుడు. ఆయన  మన్మోహన్ సింగ్ మంత్రివర్గంలో  2004 నుండి 2009 వరకు జౌళి శాఖ మంత్రిగా పని చేశాడు.  
రాజకీయ జీవితం
ఇళంగోవన్ తన తండ్రి ఈ.వీ.కే. సంపత్ అడుగుజాడల్లో కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1984లో సత్యమంగళం నియోజకవర్గం నుండి ఎమ్మెల్యేగా పోటీచేసి తొలిసారిగా శాసనసభలో అడుగుపెట్టాడు. ఆయన 2004లో గోబిచెట్టిపాళయం లోక్‌సభ నియోజకవర్గం నుండి తొలిసారి ఎంపీగా ఎన్నికై ప్రధాని మన్మోహన్ సింగ్ మంత్రివర్గంలో 2004 నుండి 2009 వరకు జౌళి, వాణిజ్య శాఖ మంత్రిగా పని చేశాడు. ఆయన 2009 &  2019లో ఈరోడ్ లోక్‌సభ నియోజకవర్గం నుండి పోటీ చేసి ఓడిపోయాడు.

2021 ఈరోడ్‌ తూర్పు నియోజకవర్గం నుండి గెలిచిన ఈ.వీ.కే.ఎస్. ఇళంగోవన్ కుమారుడు తిరుమగన్ ఈవేరా హఠాత్మరణంతో జరిగిన ఉప ఎన్నికలో ఆయన కాంగ్రెస్ అభ్యర్థిగా పోటీ చేసి ఎమ్మెల్యేగా ఎన్నికయ్యాడు.
మరణం
ఈవీకేఎస్ ఇళంగోవన్ శ్వాసకోశ సంబంధిత సమస్యలతో బాధపడుతూ 2024 నవంబర్ 13న చెన్నైలోని ఓ ప్రైవేట్ ఆస్పత్రిలో చికిత్స ఆరోగ్యం విషమించడంతో డిసెంబర్ 14న మరణించాడు.

మూలాలు

వర్గం:1948 జననాలు
వర్గం:భారత జాతీయ కాంగ్రెస్ నాయకులు
వర్గం:తమిళనాడు వ్యక్తులు
వర్గం:తమిళనాడు రాజకీయ నాయకులు